Ætlanin við hesum skrivi er at geva føroyingum, ið stuðla fríari abort, orðið. Vit, sum her taka orðið, eru ein breiður skari av kvinnum við ymiskum bakgrundum og ymiskum politiskum og átrúnaðarligum áskoða-num. Men felagsmál okkara er eitt ynski um at fáa fría abort í Føroyum og ein vilji at arbeiða fyri hesum máli. Við hesum sjónarmiði viðurkenna vit eisini, at umstøðurnar kring eina og hvørja viðgongu eru djúpt persónli-gar, og at orsøkirnar til, at ein kvinna kann ynskja sær abort, kunnu vera eins ymiskar og margfaldar sum kvinnurnar, ið ynskja abort. RÆTTURIN TIL TRYGGA LÆKNAVIÐGERÐ Av tí at abort ikki er eitt lógartryggjað val við greiðum mannagongdum og leiðreglum, hava kvinnur í Føroyum ikki javnsettan rætt til trygga læknaviðgerð. Vit tala sterkt ímóti, at serligar umstøður ella ein eyðmýk-jandi góðkenningsrunda, ið er tongd at persónligu meiningunum hjá ymiskum læknum, skal vera ein fyritreyt fyri at kunna fremja eina abort. Hetta boðar frá einum heilsuverki, sum ger mismun á kvinnum í Føroyum. Fyri at javnseta allar kvinnur, tá tað kemur til ynskið um at fullføra eina viðgongu ella ikki, er neyðugt at gera avgerðina um abort fría og lógliga. EIN VERULEIKI, IÐ VIT IKKI KUNNU SKÚGVA TIL VIKS Hvørt okkara politiska skipan góðtekur tað ella ikki, er sannleikin tann, at abortir koma fyri; viðgongur verða steðgaðar, vórðu tað fyrr og fara at vera tað um alla tíð. Sum samfelag hava vit ábyrgd av at tryggja greiðar mannagongdir og lógarkarmar um hendan veruleika. Í staðin fyri, at hendan avgerð er tongd at privatu áskoðanunum hjá einstøkum læknum, politikarum ella trúarbólkum, eigur politiska skipan okkara at viðurkenna og tryggja øllum kvinnum kunning um og rætt til abort, so at hvør kvinna hevur eitt greitt og virðiligt grundarlag til sjálv at taka ræði og ábyrgd fyri egnum kroppi og egnari framtíð. KJAKIÐ HELDUR FRAM Frítt val fer frameftir at koma við eiri skrivum, skipa fyri tiltøkum og stríðast fyri at føroyskar kvinnur fáa fullan rætt yvir egnum kroppi. Øllum sum taka undir við fríari abort og eru áhugað í kjakinum um hetta málið, vilja vit bjóða at dáma facebooksíðuna” Frítt val–fyri fríari abort”. Øll eru vælkomin at koma við íkastum og at skriva til hesa síðuna, um ein ynskir at gerast partur av virkseminum. Hervør Pálsdóttir Gunnhild Persson Ingilín D. Strøm Turið Maria Jóhansdóttir Karina Jákupsdóttir Bjørt Lind Jóhanna Jørgensen Turið Gaard Hansen Maud Magnussen Óluva Nattestad Kolbrún í Haraldsstovu Fríða Hansen Jónleyg Djurhuus Katrin Fríða Jógvansdóttir Hildur Egilsdóttir Guðrun í Jákupsstovu Elisabeth S. Olsen Johanna Roos Slættanes Maria Lindenskov Anna Nolsøe Joensen Turið Nolsøe Henrietta Haraldsen Rannvá Danielsen Ann Krista í Dali Annika á Lofti Ingun Hentze Birgit Eliasen Teresa Jákupsdóttir Katrin Sigurpálsdóttir Kamban Anný Djurhuus Øssursdóttir Tina K. Jakobsen Súsan Hvidbro Barbara Eysturoy Anna Maria Persson Sára Maria Dalsgarð Simona Kárvør Gaini Jóna Skoubo Mikkjalsdóttir Maria Gulbrandsø Tórgarð Katrin Dalsgaard Nolsøe Ragna Ámundardóttir í Geil Turið Hermannsdóttir Rasmussen Ása Hammershaimb Margit Durhuus Lisa í Dali Sóley Danielsen Krákustein Siri í Ólavsstovu Davidsen Ása Østerø Rakul Maria Hjalmarsdóttir Tórgarð Solveig á Torvlaðnum Silja Davidsen Óluva Nolsøe Joensen Sunneva Háberg Eysturstein Bergtóra Hanusardóttir Svanna Højgaard Joensen Ingigerð Tórmóðsdóttir Jønsson Konni Kass Lisa í Garði Patursson Marta Káradóttir Kamband Anni Djurhuus Diana Gilstón Gurið Durhuus Ingvør Nolsøe Gunn Weihe Reinert Malan Óladóttir á Dunga Elin Tóra Turiðardóttir Guldmann Karin Kjølbro Bjørt P. Nónklett Elin Brimnes Brynhild Djurhuus Carlsson Beinta á Steig Elin Sofía á Tjaldrafløtti Rannvá Pállson Joensen Sidsel Jensdatter Bjørt Katrinardóttir Sóldís Petersen Anna Katrin Øssursdóttir Egilstrøð Brynja Flóvinsdóttir Mouritsen Kristianna Dahl Øster Gunnvá Zachariassen Marita Svartá Anja Vidtfeldt Kvilt Fía Lindenskov Eivør Pálsdóttir Elin Lindenskov Karin Leyvudóttir Aggi Ásgerð Ásgeirsdóttir Sólvør Eldevig Helena Sofía í Byrgi Rebekka DahlThomsen Fríða Dahl-Olsen Gunnhild Dahl Niclassen Ása Wraae Olsen Marita S. Dalsgarð Ebba Mortensen Vónbjørt Vang Elsa Súsanna Dalsgard Ria Tórgarð Svanna Højgaard Joensen Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg